Държавен вестник, бр. 44, 2015 г., стр. 23

БРОЙ  44	
Д Ъ Р Ж А В Е Н  В Е С Т Н И К 	
СТР.  23  
хидроложки и хидрогеоложки условия, относно 
възможностите за свързване с пътната мрежа и 
железопътната инфраструктура и относно трафи­
ка на насипни и генерални товари и контейнери, 
както и изрично изявление, че за реализирането 
на инвестиционната инициатива на „Логистичен 
център – Варна“ – АД, не е необходимо влага­
нето на публични средства. Към заявлението са 
приложени: документи, удостоверяващи правото 
на собственост на заявителя върху недвижимите 
имоти, включени в обхвата на проекта; скици 
№ 5, 6 и 7, издадени на 9 януари 2015 г. от отдел 
„Териториално и селищно устройство“ на общи­
на Белослав, област Варна, и представляващи 
извадка от действащия подробен устройствен 
план –  план за регулация и застрояване на 
гр. Белослав, квартал 25, одобрен със Заповед 
№ 159 от 27 април 1990 г. на кмета на община 
Белослав и изменен за имотите със заповеди 
№ 757 от 17 ноември 2011 г. и № 850 от 17 де­
кември 2013 г. на кмета на община Белослав, 
както и заверено копие от последната цитирана 
заповед; Решение по оценка на въздействието 
върху околната среда № ВА-5/2014 г. за инвес­
тиционно предложение „Разширение на прис­
танище за обществен транспорт с регионално 
значение „Пристанище – Логистичен център 
Варна“ гр. Белослав, община Белослав, област 
Варна“, издадено от директора на Регионалната 
инспекция по околната среда и водите – Варна, 
на 18 декември 2014 г.; писма на министъра 
на околната среда и водите, изх. № ОВОС-58 
от 4 август 2014 г. и от 7 януари 2015 г., във 
второто от които е изразено становище, че 
предвид проведената процедура по оценка на 
въздействието върху околната среда на инвести­
ционното предложение, приключила с Решение 
по ОВОС № ВА-5/2014 г. от 18 декември 2014 г. 
на директора на РИОСВ – Варна, по което е 
допуснато предварително изпълнение с Решение 
№ ПИ-2/2014 г. от 19 декември 2014 г. на дирек­
тора на РИОСВ – Варна, няма необходимост от 
провеждане на процедура по екологична оценка 
по реда на глава шеста от Закона за опазване на 
околната среда, както и на процедура по оценка 
на съвместимост по реда на чл. 31 от Закона за 
биологичното разнообразие; писмо на директора 
на Регионален исторически музей – Варна, изх. 
№ РД-13-621 от 1 август 2014 г., съгласно което 
включените в обхвата на проекта имоти попадат 
в територията на регистрирано праисторическо 
селище от времето на каменно-медната епоха 
и ранната бронзова епоха, предвид което и в 
съответствие с чл. 161 от Закона за културното 
наследство е необходимо заявителят на инвес­
тиционната инициатива да сключи договор за 
археологическо наблюдение на обекта по време 
на строителството; договор за археологическо 
наблюдение, сключен на 20 януари 2015 г. между 
„Логистичен център – Варна“ – АД, и Регионален 
исторически музей – Варна, както и предвари­
телни договори с експлоатационните дружества, 
към чиито мрежи и съоръжения е налице или 
се предвижда присъединяване.
За изработения проект за изменение на ге­
нералния план на „Пристанище – Логистичен 
център Варна“ писмено са уведомени заинтересо­
ваните лица, определени в съответствие с чл. 26, 
ал. 2 и 3 от Наредба № 10 от 2014 г. за обхвата 
и съдържанието, изработването, одобряването и 
изменението на генералните планове на приста­
нищата за обществен транспорт. В установения 
четиринадесетдневен срок от датата на получа­
ване на уведомлението писмени становища от 
заинтересувани лица не са постъпили.
Налице са: мотивирано експертно становище 
по проекта вх. № 1437 от 5 март 2015 г., изготве­
но от директора на дирекция „Морска админи­
страция – Варна“, и мотивирано становище изх. 
№ ДОК-72 от 24 март 2015 г. на изпълнителния 
директор на Изпълнителна агенция „Морска 
администрация“ за резултатите от анализа на 
проекта на план, в т.ч. и за съответствието на 
предвижданията му с одобрената от Министерския 
съвет Стратегия за развитие на транспортната 
система на Република България и Общия гене­
рален план за транспорта на България.
Със съвместна заповед на министъра на 
транспорта, информационните технологии и съоб­
щенията и министъра на регионалното развитие 
и благоустройството № РД-08-190 от 8.04.2015 г. 
(МТИТС) и № РД-02-14-481 от 8.04.2015 г. (МРРБ) 
е назначен Междуведомствен експертен съвет за 
разглеждане и приемане на проекта за изменение 
на генералния план на „Пристанище – Логис­
тичен център Варна“ – подробен устройствен 
план – план за регулация и застрояване на 
пристанищната територия и парцеларен план 
на пристанищната акватория. Съгласно реше­
ние № 2 по т. 4 от протокола от заседанието на 
Междуведомствения експертен съвет, проведено 
на 27 април 2015 г., проектът е приет със след­
ната бележка: Преди одобряването му да бъде 
представен протокол от Службата по геодезия, 
картография и кадастър – Варна, от извършена 
проверка и приемане на данните от проекта на 
генерален план в цифров вид, ако за засегнатата 
от проекта територия има одобрени кадастрална 
карта и кадастрални регистри.
Несъгласие с приетото решение е изразил 
представителят на Министерството на финансите. 
Мотивите му, изложени в писмена форма като 
„особено мнение“ с вх. № 1437 от 30 април 2015 г., 
са представени в срока, установен в чл. 18, ал. 4 
от утвърдените като приложение към т. IV от 
съвместната заповед на министъра на транспорта, 
информационните технологии и съобщенията и 
министъра на регионалното развитие и благо­
устройството № РД-08-190 от 8.04.2015 г. (МТИТС) 
и № РД-02-14-481 от 8.04.2015 г. (МРРБ) Правила 
за работа на междуведомствения експертен съвет 
по чл. 112а, ал. 3 ЗМПВВППРБ и представляват 
неразделна част от протокола за работата на 
Междуведомствения експертен съвет от 27 април 
2015 г. Според изложеното в особеното мнение на 
представителя на Министерството на финансите 
в проекта за изменение на генералния план на 
„Пристанище – Логистичен център Варна“ не са 
предвидени зони за извършване на митнически­